ಸಾಂವಿಧಾನಿಕವಾಗಿ ಸಮುದಾಯಗಳು ಮತ್ತು ಧಾರ್ಮಿಕ ಹಾಗು ಭಾಷಾ ಅಲ್ಪಸಂಖ್ಯಾತರು ಇತ್ಯಾದಿಗಳಡಿ ಆಂಗ್ಲೊ-ಇಂಡಿಯನ್ಸ್ ತಮ್ಮದೇ ಆದ ಶಾಲಾಪದ್ದತಿ ಮತ್ತು ಇಂಗ್ಲಿಷ್ ಮಾಧ್ಯಮ ಅಳವಡಿಕೆಗೆ ಅನುವು ಮಾಡಿಕೊಡಲಾಗಿದೆ. ಸಮುದಾಯದ ಸಮಗ್ರತೆ ಕಾಯ್ದುಕೊಂಡು ಹೋಗಲು ಸಾಮಾಜಿಕ ಮುಖ್ಯವಾಹಿನಿಯೊಂದಿಗೆ ಈ ಸಮುದಾಯ ಬೆರೆಯುವಂತಾಗಲು,ಸರ್ಕಾರವು ಹಲವಾರು ವಿದ್ಯಾರ್ಥಿ ಸಂಘಟನೆಗಳಿಗೂ ಉತ್ತೇಜನ ನೀಡಿದೆ.ಭಾರತದ ಇತರ ಸಮುದಾಯದಿಂದ ಬಂದ ವಿದ್ಯಾರ್ಥಿ ಸಮೂಹಗಳಿಗೆ ಸರ್ಕಾರ ನೆರವಿನ ಹಸ್ತ ಚಾಚಿದೆ.
ಆದರೆ ಯಾವುದೇ ಆಂಗ್ಲೊ-ಇಂಡಿಯನ್ಸ್ ಅಧಿಕಾರಿಗಳೊಂದಿಗೆ ಭಾರತ ಸರ್ಕಾರ ತಾರತಮ್ಯ ಮಾಡಿದ ಸಾಕ್ಷಿಗಳಿಲ್ಲ,ಆದರೆ ಆಧುನಿಕ ಭಾರತದ ಸ್ಥಳೀಯ ಭಾಷಾ ಪದ್ದತಿಗಳನ್ನು ಅನುಸರಿಸುವಲ್ಲಿ ಈ ಸಮುದಾಯ ತಮ್ಮ ಅನಾಸಕ್ತಿ ತೋರಿದ್ದು ಅವುಗಳಿಗೆ ಹಿನ್ನಡೆಯಾಗಿರಬಹುದೇ ವಿನಹ ಅವುಗಳ ಪ್ರೊತ್ಸಾಹಕ್ಕೆ ಯಾವುದೇ ಕೊರತೆ ಇಲ್ಲ. 
ಆಂಗ್ಲೊ-ಇಂಡಿಯನ್ಸ್ ಮಿಲಿಟರಿ ಸೈನ್ಯ ಸೇವೆಗಳಲ್ಲಿ ತಮ್ಮದೇ ಆದ ವಿಶಿಷ್ಟತೆ ಹೊಂದಿದ್ದಾರೆ. ಏರ್ ವೈಸ್-ಮಾರ್ಶಲ್, ಮೌರೀಸ್ ಬಾರ್ಕರ್ ಭಾರತದ ಮೊದಲ ಆಂಗ್ಲೊ-ಇಂಡಿಯನ್ ಮಾರ್ಶಲ್ ಆಗಿದ್ದಾರೆ. ಇವರ ನಂತರ ಸುಮಾರು ಏಳು ಜನರು ಈ ಹುದ್ದೆಯನ್ನು ಲಂಕರಿಸಿದ್ದಾರೆ,ಸಣ್ಣ ಸಮುದಾಯವೊಂದು ಈ ಮಟ್ಟಕ್ಕೆ ಹೋಗಿದ್ದು ಒಂದು ಸಾಧನೆಯೇ ಸರಿ. ಇನ್ನುಳಿದ ಹಲವರು ಮಿಲಿಟರಿ ಸೇವೆಗಳಲ್ಲಿ ಮಿಂಚಿದ ಸಾಧಕರಿದ್ದಾರೆ ಏರ್ ಮಾರ್ಶಲ್ ಎಂ.ಎಸ್.ಡಿ ವೂಲ್ಲನ್ ಅವರನ್ನು 1971 ರ ಬಾಂಗ್ಲಾದೇಶದೊಂದಿಗಿನ ಯುದ್ದ ಗೆಲ್ಲಿಸುವಲ್ಲಿ ಪ್ರಮುಖರೆಂದು ಪರಿಗಣಿಸಲಾಗಿದೆ. ಅದೇ ತೆರನಾಗಿ ಆಂಗ್ಲೊ-ಇಂಡಿಯನ್ಸ್ ಭಾರತೀಯ ನೌಕಾಪಡೆ ಮತ್ತು ಸೈನ್ಯಪಡೆಯಲ್ಲೂ ಮಹತ್ವದ ಸಾಧನೆ ಮಾಡಿದ್ದಾರೆ.
ಆಂಗ್ಲೊ-ಇಂಡಿಯನ್ಸ್ ಗೆಲುವು ಸಾಧಿಸಿದ ಇನ್ನೊಂದು ಕ್ಷೇತ್ರವೆಂದರೆ ಶಿಕ್ಷಣ ಕ್ಷೇತ್ರ. ಭಾರತದಲ್ಲಿರುವ ಮೆಟ್ರಿಕ್ಯುಲೇಶನ್ ವಿದ್ಯಾಪ್ರಮಾಣ ಪತ್ರ ಪಡೆಯುವ ICSE ಪಠ್ಯ ಮಾದರಿಯನ್ನು ಪರಿಚಯಿಸಿದವರು ಈ ಸಮುದಾಯದ ಶಿಕ್ಷಣ ತಜ್ಞರು.ಅದರಲ್ಲಿ ಪ್ರಮುಖರೆಂದರೆ ಫ್ರಾಂಕ್ ಆಂಥೊನಿ ಈ ಪದ್ದತಿಯ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ.ಎ.ಇ.ಟಿ ಬಾರ್ರೊವ್ ಅವರು ಈ ಸಂಸ್ಥೆಯ ಕಾರ್ಯದರ್ಶಿಯಾಗಿ ಈ ಶತಮಾನದ ಅರ್ಧ ಭಾಗದವರೆಗೆ ಅವರ ಸೇವೆ ಮುಂದುವರೆದು ಶಿಕ್ಷಣ ವಲಯದಲ್ಲಿ ಉತ್ತಮ ಸೇವೆಗೆ ದಾರಿ ಮಾಡಿತು. ಹಲವಾರು ಆಂಗ್ಲೊ-ಇಂಡಿಯನ್ಸ್ ತಮ್ಮ ಉತ್ತಮ,ನಿರರ್ಗಳ ಇಂಗ್ಲಿಷ್ ಭಾಷಾ ಜ್ಞಾನದಿಂದಾಗಿ ಅಂತಹ ಔಪಚಾರಿಕ ಶಿಕ್ಷಣ ಪ್ರಮಾಣಪತ್ರವಿಲ್ಲದಿದ್ದರೂ ಎಲ್ಲೆಡೆಗೂ ಕೆಲಸ ಪಡೆಯುತ್ತಿರುವುದು ಸಾಮಾನ್ಯವಗಿದೆ.
ಇನ್ನೂ ಕ್ರೀಡಾವಲಯದಲ್ಲೂ ಮಹತ್ವದ ಸಾಧನೆ ಮಾಡಿದ್ದಾರೆ.ಅದರಲ್ಲೂ ಒಲಿಂಪಿಕ್ಸ್ ನಲ್ಲಿ ಅವರ ಸಾಧನೆ ಅಪರೂಪವಾಗಿದೆ.ನಾರ್ಮನ್ ಪ್ರಿಚರ್ಡ್ ಇವರು ಭಾರತಕ್ಕಾಗಿ ಮೊದಲ ಒಲಿಂಪಿಕ್ ಪದಕ ತಂದುಕೊಟ್ಟವರಾಗಿದ್ದಾರೆ.ಭಾರತಕ್ಕಾಗಿ; ಪ್ಯಾರಿಸ್,ಫ್ರಾನ್ಸ್ ನಲ್ಲಿ ನಡೆದ 1900 ಒಲಿಂಪಿಕ್ಸ್ ಗೇಮ್ಸ್ ನಲ್ಲಿ ಅವರು ಎರಡು ಬೆಳ್ಳಿ ಪದಕ ಗಳಿಸಿದ್ದಾರೆ. ಕ್ರಿಕೆಟ್ ನಲ್ಲಿಯೂ ರೊಜರ್ ಬಿನ್ನಿ ಅವರು ಭಾರತದ 1983 ರ ವಿಶ್ವ ಕಪ್ ಸಾಧನೆಯಲ್ಲಿ ಅತಿ ಹೆಚ್ಚು ವಿಕೆಟ್ ಪಡೆದ ಸಾಧನೆ ಮಾಡಿದ್ದಾರೆ. ವಿಲ್ಸನ್ ಜೊನ್ಸ್, ಭಾರತದ ಮೊದಲ ವಿಶ್ವ ಮಟ್ಟದ ವೃತ್ತಿಪರ ಬಿಲ್ಲಿಯರಡ್ಸ್ ಚಾಂಪಿಯನ್ ಆಗಿದ್ದಾರೆ.
ವಿದೇಶಗಳಲ್ಲಿ ಹಲವಾರು ದತ್ತಿ ಸಂಸ್ಥೆಗಳನ್ನು(ಧಾರ್ಮಿಕ ಚಾರ್ಟಿಗಳು) ಹುಟ್ಟುಹಾಕಿ ಭಾರತದಲ್ಲಿರುವ ಸಮುದಾಯದಲ್ಲಿನ ಅತ್ಯಂತ ಬಡವರಿಗೆ ನೆರವಿನ ಹಸ್ತ ಚಾಚಲಾಗುತ್ತಿದೆ. ಅತ್ಯಂತ ಉತ್ತಮ ಸೇವೆ ಮಾಡುತ್ತಿರುವ CTR (ಕೊಲ್ಕತ್ತಾ ತಿಲ್ಜಾಲ್ಲ್ಹ ರಿಲೀಫ್ -ಇದು USA ದಲ್ಲಿ ತನ್ನ ಮೂಲ ಸ್ಥಾನ ಪಡೆದಿದೆ.)ಇದು ಹಿರಿಯ ನಾಗರಿಕರಿಗ ಪಿಂಚಣಿ ಪದ್ದತಿ,ಅಂದರೆ ಸುಮಾರು 300 ವೃದ್ಧರಿಗೆ ಪಿಂಚಣಿ ಒದಗಿಸುತ್ತದೆ. ಈ CTR ಸುಮಾರು 200 ಅಗತ್ಯವಿರುವ ಮಕ್ಕಳಿಗೆ ಶಿಕ್ಷಣ ಒದಗಿಸುತ್ತದೆ.
ಭಾರತದಲ್ಲಿ ಇಂದು ಸುಮಾರು 80,000 ಆಂಗ್ಲೊ-ಇಂಡಿಯನ್ಸ್ ವಾಸವಾಗಿದ್ದಾರೆ,ಪ್ರಮುಖವಾಗಿದೆಹಲಿ, ಕೊಲ್ಕತ್ತಾ,ಚೆನ್ನೈ, ಬೆಂಗಳೂರು,ಹೈದ್ರಾಬಾದ್, ಮತ್ತು ಮುಂಬೈನಗರಗಳಲ್ಲಿದ್ದಾರೆ. ಆಂಗ್ಲೊ-ಇಂಡಿಯನ್ಸ್ ರು ಕೋಚಿ, ಗೋವಾ,ಪುನೆ, ಸಿಕಂದ್ರಾಬಾದ್, ವಿಶಾಕಪಟ್ಟಣಮ್, ಲಖನೌ, ಆಗ್ರಾ, ಮತ್ತು ಬಿಹಾರ, ಜಾರ್ಖಂಡ್ ಹಾಗು ಪಶ್ಚಿಮ ಬಂಗಾಲ ರಾಜ್ಯಗಳ ಕೆಲವು ಪಟ್ಟಣಗಳಲ್ಲೂ ವಾಸವಾಗಿದ್ದಾರೆ. ಈ ಜನಸಮುದಾಯದ ಅಧಿಕವೆನ್ನುವಷ್ಟು ಜನರು ಒರಿಸ್ಸಾದ ಖೋರ್ಡಾ ನಗರದಲ್ಲಿದ್ದಾರೆ.ಇದು ಪ್ರಮುಖ, ಅತ್ಯಂತ ಚಟುವಟಿಕೆಯ ರೈಲ್ವೆ ಜಂಕ್ಷನ್ ಎನಿಸಿದೆ.
ಆಂಗ್ಲೊ-ಇಂಡಿಯನ್ಸ್ ಹೆಚ್ಕ್ಧು ನೆಲೆಸಿರುವ ಸಾಗರೋತ್ತರ ಅಥವಾ ವಿದೇಶಗಳೆಂದರೆ, ಬ್ರಿಟನ್,ಆಸ್ಟ್ರೇಲಿಯಾ, ಕೆನಡಾ,USA,ಮತ್ತು ನ್ಯುಜಿಲ್ಯಾಂಡ್. ಇದರಲ್ಲಿ ದಶಲಕ್ಷವೆನ್ನುವಂತೆ ಜನಸಮುದಾಯವಿರುವ (ಇದರಲ್ಲಿ ವಂಶಪರಂಪರಾಗತ ಸಂತತಿಯೂ ಸೇರಿದೆ), ಇವರೆಲ್ಲಾ ಬಹುತೇಕ ಭಾರತ ಮೂಲದವರಾಗಿದ್ದಾರೆ. ಇದರಲ್ಲಿ ಕೆಲವರು ಏಶಿಯಾದಲ್ಲಿನ ಪಾಕಿಸ್ತಾನ್ ಮತ್ತು ಮಯ್ನ್ಮಾರ್, ಮತ್ತು ಯುರೊಪಿಯನ್ ದೇಶಗಳಲ್ಲಿಯೂ ಅಂದರೆ ಸ್ವಿಜರ್ ಲ್ಯಾಂಡ್, ಜರ್ಮನಿ, ಮತ್ತು ಫ್ರಾನ್ಸ್ ಗಳಲ್ಲಿ ನೆಲೆಸಿದ್ದಾರೆ. ಆಸ್ಟ್ರೇಲಿಯಾದಲ್ಲಿರುವ ಆಂಗ್ಲೊ-ಇಂಡಿಯನ್ಸ್ ಗೆ ಬಹುತೇಕ ಭಾಗಗಳಲ್ಲಿ ಸಮಗ್ರತೆ ಒಟ್ಟು ಮೂಡಿಸುವಲ್ಲಿ ಸಮುದಾಯದಲ್ಲಿ ಯಾವುದೇ ತೊಂದರೆ ಇಲ್ಲ. ಮಯ್ನ್ಮಾರ್ ನಲ್ಲಿರುವ ಸಮುದಾಯವು ಅಲ್ಲಿನ ಆಂಗ್ಲೊ-ಬರ್ಮೀಸ್ ಸಮುದಾಯದೊಂದಿಗೆ ಅಂತರ-ಸಮುದಾಯ ವಿವಾಹಗಳನ್ನು ಮಾಡಿಕೊಂಡಿದೆ.ಆದರೆ ಇದು ಬರ್ಮಾವು 1962 ರಲ್ಲಿ ಮಿಲಿಟರಿ ಆಡಳಿತದಡಿ ಬಂದ ನಂತರ ಸಮುದಾಯ ತೊಂದರೆ ಅನುಭವಿಸಿ ಕೊನೆಗೆ ದೇಶವನ್ನೇ ತೊರೆಯುತ್ತಿದೆ.
ಸದ್ಯದ ಆಂಗ್ಲೊ-ಇಂಡಿಯನ್ ಸಮುದಾಯ
ಇತಿಹಾಸ
ಪರಿಭಾಷೆ
ರಾಜಕೀಯ